Sensible Soccer

Sensible Soccer on Sensible Softwaren kehittämä jalkapalloaiheinen urheilupeli. Peli on julkaistu Amigalle ja Atari ST:lle vuonna . 
Pelisarja on kerännyt kulttimainetta. 

Sensi oli monien pelaajien ja arvostelijoiden mielestä aikansa arcadepalloilua parhaimmillaan. Pelissä pikkuruiset pelaajat vipelsivät huimaa vauhtia kentällä. Sensin toteutus oli pelkistetyn realistinen ja pelin tempo nopea. Pelissä oli osittain muokattavat joukkueet, kuvakulma oli kaukaa ylhäältä kuvattu ja monet pitivät sen pelattavuutta eräänä aikansa parhaana. 

Nimellä Sensible World of Soccer (SWOS) julkaistu jatko-osa lisäsi peliin rutkasti joukkueita ympäri maapalloa sekä world cupin. Monissa kehitysmaissakin löytyi joukkueet kolmosdivarista asti sekä näille liigat ja cupit. Tulevat päivitykset lisäsivät peliin vielä Euroopan lisäksi muidenkin maanosien omat ylikansalliset seuratason liigat ja turnaukset sekä muiden maanosien maiden väliset mestaruuskisat. Sensible World of Socceria pystyi pelaamaan myös rajoittuneena manageripelinä (joko ohjaten itse tai antamalla tietokoneen ohjata pelit). Tällöin pystyi ostamaan ja myymään pelaajia sekä suunnittelemaan pelaajien liikkeet kentällä sen mukaan, missä kohden kenttää pallo kulloinkin oli.

Uusin, alkuperäistä pelin henkeä mukaileva versio julkaistiin vuonna 2006 jalkapallon MM-kisojen kynnyksellä.

Pelin ensimmäisessä versiossa oli Captain Sensible -nimisen pop-artistin säveltämä (ja Richard Josephin tietokoneelle sovittama) alkumusiikki. Sensible World of Soccerissa oli "Goal Scoring Superstar Hero" -niminen Richard Josephin ja ohjelmoija Jon Haren laatima kappale, johon Josephin tyttöystävä lauloi sanat.

Peli on Wiredin mukaan yksi kymmenestä merkittävimmistä peleistä Amigalla.

Arvosteluja
Vuoden 1996 SWOS sai Amiga Power -lehden arvostelussa lehden historian kaikkien aikojen parhaimmat pisteet (96 %). 
Alkuperäinen Amigan Sensible Soccer Pelit-lehdessä 5/92, 96 pistettä sadasta.
SWOS Pelit-lehden 2/1995 arvostelussa,  94 pistettä sadasta. SWOSia myytiin pelkästään Euroopassa yli 1,5 miljoonaa kappaletta.
Sensible Soccer 98 Pelit-lehden 8/1998 arvostelussa, 74 pistettä sadasta.
Sensible Soccer 2006 Pelit-lehden 8/2006 arvostelussa, 69 pistettä sadasta.

Sensible Soccerin versiot

 Nimike Julkaisuvuosi Alustat Huomioitavaa Sensible Soccer  1992        Amiga, DOS, Atari ST, Super Nintendo Entertainment System, Game Boy, Sega Mega Drive, Atari Jaguar, Sega Mega-CD, Sega Game Gear Ensimmäinen versio pelistä. Konsoliversiot pohjautuivat tähän versioon. Sensible Soccer 92/93 1992  Amiga, Atari ST Hieman paranneltu versio. Mukana punainen ja keltainen kortti. Sensible World of Soccer    1994 Amiga, DOS Sisälsi muutaman bugin joka johti valituksiin. Korjauslevyke niille julkaistiin 1995.   Sensible World of Soccer 95-96   1995 Amiga, DOS Paranneltu versio SWOS:sta. Chris Chapman, pelin pääohjelmoija kertoi tämän julkaisun vastanneen versiota, jonka he alun perin olisivat halunneet julkaista.   Sensible World Of Soccer European Championship Edition 1995 Amiga, DOS Hieman paranneltu versio SWOS:sta.        Sensible World Of Soccer 96-97 1996 Amiga, DOS Joukkueiden päivityksiä.  Sensible World Of Soccer 97-98   1997   Amiga, DOS Joukkueiden päivityksiä. Sensible Soccer 98     1997 DOS, Windows 3D-versio. Sensible Soccer 98 European Club Edition 1999 PlayStation, Windows Päivitetty versio  Sensible Soccer Mobile 2005 Java Kuju Wirelessin kehittämä mobiiliversio. Sensible Soccer 2006 2006 Windows, PS2, Xbox Ensimmäinen uusi versio seitsemään vuoteen. 1  Sensible Soccer Skillz  2006 Java Cobra Mobilen kehittämä 1 Sensible World of Soccer 2007 Xbox 360Xbox Live Arcadelle tehty versio alkuperäisestä

 Lähteet 

Aiheesta muualla
http://www.schahryar.com/articles/interview_sensible-soccer_jon-hare.php 

Luokka:Vuoden 1992 videopelit
Luokka:Amiga-pelit
Luokka:Atari ST -pelit
Luokka:Jalkapalloaiheiset pelit
Luokka:Sega Mega Drive -pelit